Celestino Migliore

Celestino Migliore (født 1. juli 1952 i Cuneo i Piemonte i Italia) er en italiensk prelat, katolsk erkebiskop og diplomat for Den hellige stol.

Liv og virke

Prest
Celestino Migliore studerte ved bispedømmeseminaret i Fossano og tok sin doktorgrad i kanonisk rett ved Lateranuniversitetet i Roma. Han ble ordinert til prest 25. juni 1977. Etter å ha studert ved Det pavelige diplomatiske akademi og språkopplæring i fransk og engelsk, gikk han inn i Vatikanets diplomatiske tjeneste. 

Fra 1980 til 1984 var han medlem av den apostoliske delegasjon i Angola. I 1984 ble han postert til det apostoliske nuntiatur til USA. I 1988 ble han flyttet til nuntiaturet i Egypt og i 1989 til Polen. 

Fra 1992 til 1995 representerte han Den hellige stol ved Europarådet i Strasbourg. I 1995 ble han undersekretær i Statssekreteriatet i Vatikanet for relasjonene til De Forente Stater; han ledet også høytstående delegasjoner til Kina, Vietnam og Nord-Korea. Han var deltaker på mange FN-konferanser. Han underviste også som gjesteprofessor ved Lateranuniversitetet.

Titulærerkebiskop
Den 30. oktober 2002 utnevnte pave Johannes Paul II ham til titulærerkebiskop av Canosa og permanent observatør ved FN i New York, der han etterfulgte erkebiskop Renato Raffaele Martino. Paven bispeviet ham personlig den 6. januar neste år i Peterskirken; medkonsekratorer var kurieerkebiskopene Leonardo Sandri, substitutt i Statssekretariatet, og Antonio Maria Vegliò, sekretær for Kongregasjonen for Østkirkene.

Den 10. juni 2010 utnevnte pave Benedikt XVI ham som etterfølger til erkebiskop Józef Kowalczyk som apostolisk nuntius til Polen. 

Pave Frans utnevnte ham til apostolisk nuntius til Den russiske føderasjon den 28. mai 2016. Den 21. januar 2017 utnevnte pave Frans ham dessuten til apostolisk nuntius til Usbekistan.

Den 11. januar 2020 utnevnte pave Frans ham til apostolisk nuntius til Frankrike, etter erkebiskop Luigi Ventura.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Celestino Migliore (1952-) *2003

Referanser 

Italienske katolske biskoper
Linjen Rebiba
Personer fra Cuneo
Pavelige nuntier
Ambassadører til Europarådet
FN-ambassadører
Ambassadører til Polen
Ambassadører til Russland
Ambassadører til Usbekistan
Ambassadører til Frankrike